Badass Yuki trummar ja eestivene bändis Junk Riot kaasa löönud Aigar Vals avaldas oma sünnipäeva puhul debüütalbumi "End Game".

"Plaani albumi jaoks polnud, kuid see tundus loogiline samm. Ideedest ja lugudest tekkis aja jooksul tervik. Lihtne," rääkis Vals ise. "Albumil annavad tooni tumedad helimaastikud ja unenäolisus ning neis kogetud õudused ja helgemad hetked."

Tulemas on ka mini-plaadiesitlustuur koos Valgevene bändiga Super Besse. Esitluskontserdid toimuvad 4. oktoobril Viljandi Lennukitehases, ja 5. oktoobril Tallinnas baaris Kivi Paber Käärid ja 6. oktoobril Tartus Genialistide klubis. Laval aitab Aigaril albumit esitleda Argo Vals.

Lugude nimekiri:

1. Opening Ceremony

2. Spirals Downwards

3. Uprising

4. Musi

5. Sooner

6. Movies in My Mind

7. Pentagram Ballade

8. Motown Rave

Kõik, välja arvatud trummid, on kodus salvestatud. Albumi miksis ja masterdas Martin Kikas (Ö stuudio).

Album on kuulatav voogedastuskeskkondades ja ka tasuta allalaetav. Lisaks on saadaval limiteeritud kogus kassette.